สวัสดีค่ะ พอดีว่าประจำเดือนไม่มา 2 สัปดาห์แล้วค่ะ แต่ลองตรวจดูแล้วขึ้นขีดเดียว ประจำเดือนล่าสุดมาวันที่ 23 มี.ค 63 อย่างนี้จะมีสิทธ์ท้องไหมค่ะ
สวัสดีค่ะ การที่ประจำเดือนมาล่าช้ากว่า 35 วันจากรอบก่อนนั้น สาเหตุที่พบได้บ่อยที่สุดก็คือเรื่องของการตั้งครรภ์ค่ะ ซึ่งถ้ามีเพศสัมพันธ์ไม่ได้ป้องกันในรอบเดือนก่อนหน้านั้น ก็มีโอกาสตั้งครรภ์ได้ สาเหตุอื่นๆเช่นพังผืดมดลูก ถุงน้ำรังไข่ โรคไทรอยด์ ความเครียดหรือความกังวลชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ ดังนั้นหากประจำเดือนขาดหายไปแล้ว น่าจะเริ่มตรวจให้ผลบวกได้ชัดเจนแล้วค่ะ ดังนั้นหากให้ผลลบแต่ประจำเดือนก็ยังไม่มา ควรไปยืนยันอีกครั้งที่รพ.และตรวจหาสาเหตุอื่นๆที่อาจทำให้ประจำเดือนไม่มาได้เช่นกันดังกล่าวไป ในระหว่างนี้ไม่ซื้อยาปรับฮอร์โมนใดๆมาใช้เอง